**Mór Városi Önkormányzat Képviselő-testületének**

**159/2025. (IV.30.) határozata**

**Táncsics M. utcában kialakítandó parkolók és kijelölt gyalogos átkelőhely kivitelezésére vonatkozó ajánlatkérési eljárás lezárása tárgyában**

Mór Városi Önkormányzat Képviselő-testülete az ajánlatkérő Önkormányzat részéről a 127/2025. (III.26.) határozatával a „Mór, Táncsics Mihály utca (Mór 1432 hrsz.) érintett szakaszán (Mór 1302/1 hrsz-ú ingatlan előtt) személygépkocsi parkoló és kijelölt gyalogos átkelőhely létesítése” tárgyában indított ajánlatkérési eljárást lezárva:

* azt eredményesnek nyilvánítja,
* nyertes ajánlattevőként az ÚTÉPPARK Útépítő és Mélyépítő Kft-t (8000 Székesfehérvár, Szlovák utca 6.) választja ki nettó 33.352.510 Ft + ÁFA, azaz bruttó 42.357.688 Ft értékben,
* a szerződéskötéshez szükséges forrás az Önkormányzat 2025. évi költségvetésében az „Út, autópálya építés” kormányzati funkció 5562-004-08 „forgalombiztonsági beavatkozások” költségsoron, illetve a „Közvilágítás” kormányzati funkció 5562-009-11 „Városi lámpahely bővítés, napelemes lámpa bővítés” költségsoron rendelkezésre áll.

A Képviselő-testület felhatalmazza a Polgármestert a határozathoz mellékelt vállalkozási szerződés aláírására.

Határidő: 2025.05.30.

Felelős: polgármester( Városfejlesztési és -üzemeltetési Iroda)

Fenyves Péter Dr. Taba Nikoletta

polgármester jegyző